***П Р Е Д Л О Г***

На основу члана 46. Закона о планирању и изградњи (»Сл. гласник РС», број 72/09, 81/09-исправка и 64/10-УС, 24/11, 121/12-УС, 42/13-УС,132/14,145/14, 83/18, 31/19, 37/19-др.закон, 9/20 и 52/21), Правилника о садржини, начину и поступку израде докумената просторног и урбанистичког планирања (»Сл. гласник РС», број 32/19), члана 32. став 1. тачка 5. Закона о локалној самоуправи Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон, 47/2018 и 111/2021- др. закон), члана 41. и члана 152. Статута Општине Владичин Хан («Службени гласник Града Врања 7/2024- пречишћен текст), Скупштина општине Владичин Хан на седници одржаној дана \_\_\_\_\_\_\_\_2024.године, донела је

**ОДЛУКУ О ИЗРАДИ ИЗМЕНЕ И ДОПУНЕ ПРОСТОРНОГ ПЛАНА ОПШТИНЕ ВЛАДИЧИН ХАН**

**Члан 1.**

 Приступа се изради Измене и допуне Просторног плана општине Владичин Хан („Сл. гласник Пчињског округа“, број 25/2021), (у даљем тексту: План).

 Приступа се изради мањих измена Плана.

**Члан 2.**

Граница Плана обухвата административно подручје општине Владичин Хан, чија је величина 366кm2и кога чини51 насеље са 20.871 становника (попис 2011.године). Уз општински центар, Владичин Хан, општина има још 50 насеља (кататарске општине),и то: Балиновце, Бачвиште, Белановце, Белишево, Богошево, Брестово, Врбово, Гариње, Горње Јабуково, Грамађе, Декутинце, ДоњеЈабуково, Дупљане, Житорађе, Зебинце, Јагњило, Јастребац, Јовац, Калиманце, Кацапун, Козница, Копитарце, Костомлатица, Кржинце, Кукавица, Куново, Лебет, Лепеница, Летовиште, Љутеж, Мазараћ, Манајле, Мањак, Мртвица, Островица, Полом, Прекодолце, Прибој Равна Река, Рдово, Репинце, Репиште, Ружић, Солачка Сена, Срнећи Дол, Стубал, Сува Морава, Теговиште, Урвич и Џеп.

Граница изменама Плана остаје непромењена.

**Члан 3.**

Измена Плана врши се у текстуалном делу Плана и у графичком и текстуалном делу Уређајних основа за села Прибој, Стубал, Прекодолце, Сува Морава и Житорађе, уз нужан обим графичке документације.

**Члан 4.**

 Измене и допуне Плана врше се у складу са смерницама планских докумената вишег реда и ширег подручја.

Решења у погледу концепције, детаљне намене, уређења, коришћења и заштите простора биће у складу са плановима вишег реда.

**Члан 5.**

 Планирање, коришћење, уређење и заштита простора заснива се на принципима уређења и коришћења простора утврђеним чланом 3. Закона о планирању и изградњи и другој законодавној регулативи.

**Члан 6.**

Основни циљеви израде овог плана су: преиспитивање планских решења у обухвату измена и допуна Плана, дефинисање јавног интереса (јавног земљишта), побољшање нивоа инфраструктурне опремљености, провера постојећих капацитета изградње и подизање нивоа стандарда становања и пословања, активирање простора који се не користе својим пуним капацитетом и увођење нових савремених/атрактивних садржаја, дефинисање правила изградње за директно спровођење из овог плана и дефинисање смерница за просторе који ће се даље разрађивати израдом урбанистичких планова, стварање правног и планског основа за организовани просторни развој, стварање могућности за нову изградњу и унапређење постојећег стања, као и заштита и уређење територије општине Владичин Хан.

**Члан 7.**

Концептуални оквир планирања, коришћења, уређења и заштите планског подручја заснива се на обезбеђењу услова за организацију, коришћење, уређење и заштиту простора општине, који треба да доведе до организованог активирања просторних потенцијала Општине и усмеравања њеног даљег просторног развоја у оквирима одрживости.

Израдом Плана, створиће се одговарајући плански основ у смислу директног спровођења издавањем локацијских услова у складу са законом и израдом измене и допуне Уређајних основа за села.

**Члан 8.**

У циљу израде Плана, надлежни орган за послове државног премера и катастра уступа постојеће копије топографског и катастарског плана, односно дигиталне записе, односно катастар подземних инсталација, односно ортофото снимке, без накнаде.

**Члан 9.**

Носилац израде Просторног плана дужан је да обезбеди прибављање мишљења, услова и сагласности надлежних органа и организација прописаних законом, као и да обезбеди сарадњу и усаглашавање ставова са свим релевантним субјектима планирања.

Органи, посебне организације, имаоци јавних овлашћења и друге институције дужни су да по захтеву носиоца израде планског документа доставе услове и све расположиве податке у току трајања раног јавног увида, а најдуже у року од 15 дана од дана пријема захтева. Изузетно услови и сви расположиви подаци се могу уступити у року од 30 дана уз образложење надлежног органа, односно организације за непоступање у наведеном року.

**Члан 10.**

Рок за израду Плана регулисаће се посебним Уговором између обрађивача и носиоца израде Плана.

Рок за израду Нацрта плана не може бити дужи од 30 дана од дана потписивања уговора о изради Плана.

**Члан 9.**

Средства за израду Планаобезбеђују се у буџету Општине Владичин Хан.

**Члан 10.**

Рани јавни увид и јавни увид ће се обавити у просторијама општине Владичин Хан, након оглашавања у дневном и локалном средству јавног информисања, у трајању у складу са законом.

**Члан 11.**

 Донета је Одлука о неприступању изради стратешке процене утицаја Плана на животну средину у складу са Законом о стратешкој процени утицаја на животну средину („Службени гласник Републике Србије“, број 135/04 и 88/10), на основу предходно прибављеног Мишљења органа надлежног за послове заштите животне средине Општине Владичин Хан, број IV 501-19/2024-03 од 08.04.2024.године.

 Одлука о изради Студије заштите непокретног културног добра биће донета у складу са Мишљењем Завода за заштиту споменика културе, Ниш а пре ове Одлуке и биће саставни део ове одлуке.

**Члан 12.**

Ова Одлука објављује се у Централном регистру планских докумената и на званичнојинтернет страници општине Владичин Хан.

**Члан 13.**

Ова Одлука ступа на снагу осмог дана од дана објављивања у „Службеном гласнику града Врања“

**СКУПШТИНА ОПШТИНЕ ВЛАДИЧИН ХАН,**

**број , дана 2021. године.**

 **ПРЕДСЕДНЦА СКУПШТИНЕ**

 Данијела Поповић с.р.

**ОБРАЗЛОЖЕЊЕ**

 Правни основ за доношење ове одлуке је садржан у одредбама члана 46. Закона о планирању и изградњи (»Сл. гласник РС», број 72/09, 81/09-исправка и 64/10-УС, 24/11, 121/12-УС, 42/13-УС,132/14,145/14, 83/18, 31/19, 37/19-др.закон, 9/20 и 52/21)којим је прописано да Одлуку о изради/измени планског документа доноси надлежни орган за његово доношење (Скупштина града/јлс), по предходно прибављеном мишљењу Комисије за планове.

 Чланом 51б.Закона о планирању и изградњи (»Сл. гласник РС», број 72/09, 81/09-исправка и 64/10-УС, 24/11, 121/12-УС, 42/13-УС,132/14,145/14, 83/18, 31/19, 37/19-др.закон, 9/20 и 52/21)у случају мањих измена и допуна планског документа, примењује се скраћени поступак измена и допуна планског документа.

Циљ приступања израде и допуне Плана је стварање бољих услова за рационално коришћење простора за јавне и остале намене.

У скраћеном поступку измена и допуна планског документа подразумева се да се не спроводи поступак раног јавног увида, на начин да се израђује нацрт измена и допуна планског документа, као и да се спроводи поступак јавног увида у трајању од најмање 15 дана.

Скраћени поступак измена и допуна планског документа уређује се актом о изменама и допунама планског документа у складу са чланом 46. овог закона. Актом о изменама и допунама планског документа прописује се поступак израде измена и допуна планског документа, као и трајање јавног увида.

Предмет измена и допуна планског документа у скраћеном поступку је само део планског документа који се мења, а не плански документ у целини.

Иницијатива за покретање поступка измене и допуне Просторног плана општине Владичин Хан („Сл. гласник Пчињског округа“, број 25/2021)покренута је на седници општинског већа број 06-49/3/2024-III од 19.04.2024.године.

Основни разлози за израду измене Плана су:

* преиспитивање планских решења у обухвату измена и допуна Плана, дефинисање јавног интереса (јавног земљишта), побољшање нивоа инфраструктурне опремљености, провера постојећих капацитета изградње и подизање нивоа стандарда становања и пословања, активирање простора који се не користе својим пуним капацитетом и увођење нових савремених/атрактивних садржаја, дефинисање правила изградње за директно спровођење из овог плана и дефинисање смерница за просторе који ће се даље разрађивати израдом урбанистичких планова, стварање правног и планског основа за организовани просторни развој, стварање могућности за нову изградњу и унапређење постојећег стања, као и заштита и уређење територије општине Владичин Хан.
* поштовање затеченог градитељског наслеђа и интеграција истог у савремене форме планирања.

 СЛУЖБА ЗА УРБАНИЗАМ